KIRJALLINEN KYSYMYS E-2246/03 esittäjä(t): María Sornosa Martínez (PSE)ja Bárbara Dührkop Dührkop (PSE) komissiolle. San Sebastianin lentokentän laajennustöitä koskeva kantelu 2002/4893 SG (2002) A/7230/2 (Espanjan antama vastaus).



Virallinen lehti nro 051 E , 26/02/2004 s. 0230 - 0230



KIRJALLINEN KYSYMYS E-2246/03 esittäjä(t): María Sornosa Martínez (PSE)ja Bárbara Dührkop Dührkop (PSE) komissiolle (7. heinäkuuta 2003) Aihe: San Sebastianin lentokentän laajennustöitä koskeva kantelu 2002/4893 SG (2002) A/7230/2 (Espanjan antama vastaus) Vastauksessaan kysymykseen E-3417/02(1) komissio ilmoitti, että Espanjan viranomaisten antamien tietojen mukaan julkisten töiden ministeriö ja lentokenttäviranomaiset eivät olleet esittäneet tähän mennessä (kuluvan vuoden tammikuu) minkäänlaista San Sebastianin lentokentän laajennussuunnitelmaa eivätkä sen vuoksi myöskään selvitystä tulevien töiden aiheuttamista ympäristövaikutuksista alueisiin LIC ES2120015 ja ZEPA 37. Kuitenkin olemme voineet todeta, että Espanjan viranomaiset eivät ole informoineet komissiota asianmukaisesti, sillä lentokentän laajentamista koskeva yleissuunnitelma hyväksyttiin ministeriössä 17. heinäkuuta 2001 ja julkaistiin Espanjan valtion virallisessa lehdessä 7. elokuuta 2001, kuten komissio voi tarkistaa valitusta 2002/4893 koskevista täydentävistä asiakirjoista, jotka lentokentän laajentamista vastustava koordinoija esitti. Miten komissio aikoo toimia Espanjan viranomaisten suhteen saadakseen tarpeelliset tiedot täydellisinä ja todenmukaisina ja voidakseen siten suorittaa loppuun tässä esitettyä asiaa koskevan korrektin ja pikaisen selvityksen? (1) EUVL C 155 E, 3.7.2003, s. 151. Margot Wallströmin komission puolesta antamayhteinen vastauskirjallisiin kysymyksiin E-2245/03 ja E-2246/03 (14. elokuuta 2003) Kuten komissio ilmoitti viimeisimmässä vastauksessaan parlamentin jäsenten kyseistä hanketta koskeviin kirjallisiin kysymyksiin E-1701/02 ja E-3417/02, komissio on pyytänyt Espanjan viranomaisilta kattavat tiedot hankkeesta. Tuoreimmassa vastauksessaan Espanjan viranomaiset ovat ilmoittaneet, että lentoaseman laajentamista koskevan yleissuunnitelman tarkoituksena on lentoaseman palvelualueen rajaaminen. Tämä on välttämätöntä, jotta ilmailutoiminta on turvallista ja tehokasta ja lentoasemaa voidaan kehittää. Espanjan viranomaiset ovat tuoneet myös esille sen, ettei yleissuunnitelma ole yhtä tarkka kuin hankesuunnitelma. Espanjan viranomaiset ovat ilmoittaneet käynnistävänsä neljä hanketta, jotka koskevat lentokoneiden ja autojen pysäköintiä. Yksikään hankkeista ei koske kiitorataa. Lentoaseman laajennushankkeilla ei periaatteessa ole vaikutuksia suojelualueisiin. Espanjan viranomaiset ovat ilmoittaneet, että mainituista hankkeista sekä kiitoradan laajentamista koskevista hankkeista tehdään ympäristövaikutusten arviointi sen varmistamiseksi, että luontotyyppien sekä luonnonvaraisen eläimistön ja kasviston suojelusta 21. toukokuuta 1992 annettua neuvoston direktiiviä 92/43/ETY noudatetaan. Komissio arvioi parhaillaan kantajien kesäkuussa 2003 sille toimittamia tietoja. Komissio katsoo, että yleissuunnitelman on oltava direktiivin 6 artiklan mukainen. Komissio tekee perussopimusten valvojana kaiken tarvittavan varmistaakseen, että tapauksessa noudatetaan yhteisön lainsäädäntöä. Tiettyjen suunnitelmien ja ohjelmien ympäristövaikutusten arvioinnista 27. kesäkuuta 2001 annetun Euroopan parlamentin ja neuvoston direktiivin 2001/42/EY 13 artiklan 3 kohdassa säädettyjä ympäristövaikutusten arviointia koskevia vaatimuksia sovelletaan (tietyin poikkeuksin) vain sellaisiin suunnitelmiin ja ohjelmiin, joiden ensimmäinen virallinen valmisteluasiakirja valmistuu 21. heinäkuuta 2004 jälkeen. Yleissuunnitelmaa koskeva työ näyttää jo alkaneen, joten direktiivin säännöksiä ei sovelleta siihen.